****

**ระเบียบโรงเรียนอนุบาลแห่งมหาวิทยาลัยธรรมศาสตร์**

**ในพระอุปถัมภ์ของ**

**สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์**

**ว่าด้วย การเงินและทรัพย์สิน พ.ศ. ๒๕๖๑**

**(ฉบับแก้ไขเพิ่มเติม พ.ศ. ๒๕๖๓)**

โดยที่เป็นการสมควรปรับปรุงระเบียบ โรงเรียนอนุบาลแห่งมหาวิทยาลัยธรรมศาสตร์ ในพระอุปถัมภ์ของ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ว่าด้วย การเงินและทรัพย์สิน พ.ศ. ๒๕๖๑ **เพื่อให้คล่องตัวในการอนุมัติสั่งจ่ายเงินเดือนของโรงเรียน** อาศัยอำนาจตามมาตรา ๓๑ (๑) แห่งพระราชบัญญัติโรงเรียนเอกชน พ.ศ. ๒๕๕๐ คณะกรรมการบริหารโรงเรียนอนุบาลแห่งมหาวิทยาลัยธรรมศาสตร์ ในพระอุปถัมภ์ของ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ จึงเห็นสมควรให้แก้ไขเพิ่มเติมดังนี้

**เพิ่มเติม**ข้อความใน ข้อ ๒๓ อำนาจในการอนุมัติการสั่งจ่ายเงิน สั่งซื้อ สั่งจ้าง หรือก่อหนี้ผูกพัน ให้ กระทำได้ดังนี้

“๒๓.๑ ในกรณีที่วงเงิน ไม่เกิน ๕๐๐,๐๐๐ บาท ให้ผู้อำนวยการเป็นผู้อนุมัติ” เป็นดังนี้

“ข้อ ๒๓.๑ ในกรณีที่วงเงิน ไม่เกิน ๕๐๐,๐๐๐ บาท ให้ผู้อำนวยการเป็นผู้อนุมัติ ยกเว้น การอนุมัติสั่งจ่ายเงินเดือนบุคคลากรของโรงเรียน ให้อนุมัติสั่งจ่ายได้ในวงเงินไม่เกิน ๑,๕๐๐,๐๐๐ บาท”

ประกาศ ณ วันที่ สิงหาคม พ.ศ. ๒๕๖๓

(ศาสตราจารย์ ดร. สุรพล นิติไกรพจน์)

ประธานคณะกรรมการบริหารโรงเรียน